b'\n_START_ARTICLE_\nGospelo muzika\n_START_SECTION_\nIstorija\n_START_PARAGRAPH_\nManoma, kad pirmajame XX a. ketvirtyje gospelas atsirado afroamerikie\xc4\x8di\xc5\xb3 JAV ba\xc5\xbeny\xc4\x8diose. Tada juodaod\xc5\xbei\xc5\xb3 gospelo muzika ir religin\xc4\x97 muzika buvo kuriamos ir atliekamos daugiausia Pietinio gospelo \xc5\xbeanro atlik\xc4\x97j\xc5\xb3. Ry\xc5\xa1kus skirtumas tarp \xe2\x80\x9ejuodosios\xe2\x80\x9c ir \xe2\x80\x9ebaltosios\xe2\x80\x9c Amerikos, ypa\xc4\x8d tarp juodaod\xc5\xbei\xc5\xb3 ir balt\xc5\xb3j\xc5\xb3 ba\xc5\xbeny\xc4\x8di\xc5\xb3, gospel\xc4\x85 ir religin\xc4\x99 muzik\xc4\x85 ilg\xc4\x85 laik\xc4\x85 skyr\xc4\x97. Ir nors per pastaruosius 50 met\xc5\xb3 \xc5\xa1ie skirtumai \xc5\xa1iek tiek suma\xc5\xbe\xc4\x97jo, dvi muzikos tradicijos vis dar labai skirtingos._NEWLINE_Kai kurie atlik\xc4\x97jai (pavyzd\xc5\xbeiui, Mahalia Jackson) atliekantys ir vieno, ir kito stiliaus muzik\xc4\x85, nusprend\xc4\x97 dainuoti i\xc5\xa1imtinai religiniuose renginiuose. Tuo metu kiti atlik\xc4\x97jai (pavyzd\xc5\xbeiui, Sister Rosetta Tharpe, The Golden Gate Quartet ir Clara Ward) yra dainav\xc4\x99 gospel\xc4\x85 ir sekuliariuose renginiuose, taip pat\xc2\xa0\xe2\x80\x93 naktiniuose klubuose. Daugelis daininink\xc5\xb3 taip pat dainuoja ir religiniuose, ir sekuliariuose renginiuose\xc2\xa0\xe2\x80\x93 The Jordanaires, The Blackwood Brothers, Al Green ir Solomon Burke. \xc4\xaeprasta, kad tokie atlik\xc4\x97jai \xc4\xaf \xc5\xa1iaip sekuliarias programas \xc4\xafpina gospelo \xc5\xbeanro dain\xc5\xb3, ta\xc4\x8diau atvirk\xc5\xa1\xc4\x8diai paprastai niekada nenutinka._NEWLINE_Gospelo daininink\xc4\x97, dain\xc5\xb3 autor\xc4\x97 ir gitarist\xc4\x97 sesuo Rosetta Tharpe buvo pirmoji did\xc5\xbeioji gospelo muzikos \xc5\xbevaig\xc5\xbed\xc4\x97, pop muzikos padang\xc4\x97je spind\xc4\x97jusi 1938\xc2\xa0m._NEWLINE_Nors gospelas laikomas pirmiausia amerikieti\xc5\xa1ku fenomenu, \xc5\xa1io \xc5\xbeanro muzika netruko i\xc5\xa1plisti po vis\xc4\x85 pasaul\xc4\xaf, nuo\xc5\xa1alyje nepalikdama net Australijos. Ten veikia gospelo chorai The Elementals ir Jonah & The Whalers, rengiamas ir Australijos gospelo muzikos festivalis. Norvegija yra Ansgar Gospel Choir, vienintelio tikro novergi\xc5\xa1ko gospelo choro, t\xc4\x97vyn\xc4\x97. Gospelas populiarius ir Quebeco (Kanada) provincijoje, kur \xc5\xbeinomi tokie gospelo chorai kaip Montreal Jubilation Gospel Choir ir Qu\xc3\xa9bec Celebration Gospel Choir. \xc5\xa0is muzikinis \xc5\xbeanras po truput\xc4\xaf keli\xc4\x85 skinasi ir Lietuvoje\xc2\xa0\xe2\x80\x93 prie keleto Vilniaus ba\xc5\xbeny\xc4\x8di\xc5\xb3 veikia gospelo chorai (pavyzd\xc5\xbeiui, \xe2\x80\x9eSounds in G\xe2\x80\x9c, \xe2\x80\x9eBe Music\xe2\x80\x9c, \xe2\x80\x9eMaranata\xe2\x80\x9c, \xe2\x80\x9eVilniaus Vis\xc5\xb3 \xc5\xa1vent\xc5\xb3 ba\xc5\xbeny\xc4\x8dios gospel choras\xe2\x80\x9c).'